UMugabe Ukhuthazwa Ukudedela Abanye Embusweni Ayekondla Umzukulu
Umongameli Mugabe usephindele ekhaya evela eSingapore ukuyabona umzukulu wakhe wakuqala ozelwe yindodakazi yakhe uBona ngenyanga edluleyo kaMabasa.
BULAWAYO — Uzulu weZimbabwe ukhuthaza umongameli Robert Mugabe ukuthi kumele atshiye isikhundla ukuze athole isikhathi sokuba lemuli yakhe nanku phela esebusiswe ngomzukulu wakhe wakuqala. Umongameli Mugabe uphindele ekhaya ngoMvulo evela kwele Singapore lapho akade eyebona umzukulu wakhe wakuqala ozelwe yindodakazi yakhe uBona ngenyanga edluleyo kaMabasa. Ekuphendukeni kwakhe abantu abanengi bakweleZimbabwe bathi leli sokulithuba elihle lokuthi umongameli ehle esikhundleni aziphumulele ayekele abaseselamandla wokukhkhela ilizwe ukuthi benze njalo. Isakhamuzi semzini weMagwegwe uMnunzana Dingan iMpala uthi lokhu kuzamnika uMugabe, osebuse eleZimbabwe kusukela lithola uzibuse ngo1980, ithuba lokuba lemuli yakhe. Lokhu kugcizelelwe ngosakhulayo webandla lekuMDC ekhokhelwa nguSikhwicamfundo uWelshman Ncube u Marvelous Nhlanhla Ndiweni omhcaze uMugabe, njengomuntu olobugovu olokhu ebambelele embusweni yena engasafunwa ngabantu. Umbono kawhoever isekelwe yisakhamuzi se mpompoma unkosazana Sibonokuhle Ndlovu Esinye isakhamuzi sakoBulawayo uNkathazo Sibanda uthi ukubusiswa kuka Bona ngengane engumfana akusoze kuguqule isimo sezombusazwe eZimbabwe esithi kakutshiyanwe lodaba lolu alulamsebenzi kukhona okuqakathekileyo okungakhulunywa ngakho okuphatha impilo yabantu nsuku zonke okufana lendlala, okungatholakali kwemisebenzi, ukusilela kwemali hatshi ezikamzukulu kaMugabe. Unkosikazi Bona Mugabe Chikore ubusiswe ngengane engumfana kwele Singapore ngenyanga elduleyo kaMabasa. UMugabe utshele ilize ukuba indodana yakhe ikhethe ukuyakhululekela phandle kwelizwe uyawathemba odokothela baphandle okucunule uzulu Zimbabwe omethesa umlandu wokuwona ilizwe ebe lilihle kangaka okugoqela ezempilakahle osokwenze lomthanakhe acabange ukuyakhululekela emazweni.